pythainlp/thaigov-v2-corpus-22032023 huggingface dataset:
วันพุธที่ 23 มิถุนายน 2564
"อนุชา" เผยผลสำรวจรัฐบาลอิเล็กทรอนิกส์ปี 63 ประเทศไทยก้าวกระโดดขึ้นมา 16 อันดับ เชื่อผู้บริหารองค์กรมีส่วนสำคัญในการขับเคลื่อนนโยบาย พลิกโฉมการบริการภาครัฐ ตอบโจทย์ความต้องการประชา
"อนุชา" เผยผลสำรวจรัฐบาลอิเล็กทรอนิกส์ปี 63 ประเทศไทยก้าวกระโดดขึ้นมา 16 อันดับ เชื่อผู้บริหารองค์กรมีส่วนสำคัญในการขับเคลื่อนนโยบาย พลิกโฉมการบริการภาครัฐ ตอบโจทย์ความต้องการประชาชน
วันนี้ (23 มิถุนายน 2564) เวลา 09.00 น. ณ Streaming Station ห้องประชุม 1601 อาคารบางกอกไทยทาวเวอร์ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดการอบรมหลักสูตรการพัฒนาผู้บริหารเทคโนโลยีสารสนเทศระดับสูงภาครัฐ (Government Chief Information Officer: GCIO) รุ่นที่ 30 ผ่านระบบประชุมทางไกล โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรีเข้าร่วม
รัฐมนตรีประจำสำนักนายกรัฐมนตรี กล่าวว่า รัฐบาลโดยการนำของ พลเอก ประยุทธ์ จันทร์โอชา นายกรัฐมนตรี ได้ให้ความสำคัญกับการเปลี่ยนผ่านภาครัฐให้พร้อมกับการเข้าสู่รัฐบาลดิจิทัล โดยมุ่งเน้นเป้าหมาย 4 ด้านสำคัญ คือ 1.การสร้างขีดความสามารถในการแข่งขัน 2. การลดความเหลื่อมล้ำ 3. โปร่งใสตรวจสอบได้ และ 4.สร้างการมีส่วนร่วมของประชาชน ภายใต้วิสัยทัศน์ “รัฐบาลดิจิทัล เปิดเผยเชื่อมโยงและร่วมกันสร้างบริการที่มีคุณค่าให้ประชาชน” ซึ่งจากผลสำรวจรัฐบาลอิเล็กทรอนิกส์ (United Nations E-Government Survey) โดยองค์การสหประชาชาติ พบว่าในปี 2563 ประเทศไทยอยู่ในอันดับที่ 57 ของจำนวนสมาชิก 193 ประเทศ ไต่อันดับขึ้นจากอันดับที่ 73 ในปี 2561 การก้าวกระโดดขึ้นมาถึง 16 อันดับในช่วงเวลาเพียง 2 ปี ถือว่าเป็นผลงานที่ดีเยี่ยม โดยส่วนหนึ่งเกิดจากรัฐบาลได้ให้การสนับสนุนการพัฒนาบุคลากรภาครัฐด้านดิจิทัลมาโดยตลอด โดยมี สถาบันพัฒนาบุคลากรภาครัฐด้านดิจิทัล : Thailand Digital Government Academy หรือ TDGA ภายใต้การดำเนินงานของ สพร. ทำหน้าที่ขับเคลื่อนการยกระดับทักษะดิจิทัลของข้าราชการและบุคลากรภาครัฐร่วมกับหน่วยงานและสถาบันการศึกษาที่เกี่ยวข้อง
โอกาสนี้ รัฐมนตรีประจำสำนักนายกรัฐมนตรี ได้กล่าวแสดงความยินดีกับผู้ที่ผ่านการคัดเลือกเข้ารับการอบรม จำนวน 80 คน ซึ่งผู้เข้ารับการอบรมเป็นระดับผู้บริหารขององค์กรภาครัฐด้านเทคโนโลยีสารสนเทศระดับสูง (CIO) หรือ ผู้ช่วยผู้บริหารเทคโนโลยีสารสนเทศระดับสูง (CIO Assistant) โดยหลักสูตรมุ่งเน้นให้ผู้เข้ารับการอบรมเข้าใจในบทบาท หน้าที่และเสริมสร้างสมรรถนะที่จําเป็นของผู้บริหารสารสนเทศระดับสูง เพื่อให้เกิดประสิทธิภาพอย่างสูงสุดในการบริหารงานในองค์กรภาครัฐ สามารถนําความรู้ที่ได้รับจากการเข้าร่วมการฝึกอบรมไปใช้ในการกําหนด ขับเคลื่อนนโยบาย รวมถึงการบูรณาการระหว่างหน่วยงานภาครัฐ เพื่อให้สอดคล้องกับนโยบายดิจิทัลเพื่อเศรษฐกิจและสังคมของชาติ รัฐมนตรีประจำสำนักนายกรัฐมนตรีเขื่อมั่นว่า ผู้บริหารขององค์กรภาครัฐจะเป็นผู้ที่มีบทบาทสำคัญในการผลักดันให้นโยบายรัฐบาลดิจิทัลบรรลุตามเป้าหมายและสามารถตอบโจทย์การให้บริการประชาชนได้อย่างมีประสิทธิภาพ
.........................................
วันอังคารที่ 14 กันยายน 2564
ศธ. - สธ. ตั้งเป้าฉีด "ไฟเซอร์" เข็ม 1 ให้ นร. - นศ. กว่า 4.5 ล้านคน ภายในเดือน ต.ค. นี้ นำร่อง 29 จว. สีแดงเข้ม
....
กระทรวงศึกษาธิการ (ศธ.) และกระทรวงสาธารณสุข (สธ.) ได้วางแผนฉีดวัคซีนไฟเซอร์ (Pfizer) เข็ม 1 ให้กับนักเรียนนักศึกษาทุกสังกัด ทั้งภาครัฐและเอกชน อายุระหว่าง 12 - 18 ปีจำนวนกว่า 4.5 ล้านคน ภายในเดือน ต.ค. นี้
.
โดยจะนำร่องฉีดวัคซีนให้นักเรียนนักศึกษาที่อยู่ในพื้นที่ควบคุมสูงสุดและเข้มงวด (สีแดงเข้ม) 29 จังหวัดก่อน รวมทั้งครูและบุคลากรทางการศึกษาที่ยัง "ไม่ได้รับวัคซีน" ด้วย เพื่อรองรับแผนการเปิดภาคเรียนที่ 2/2564 ในเดือน พ.ย. 64 ซึ่งการฉีดวัคซีนนั้น เป็นไปตามความสมัครใจ และต้องได้รับความยินยอมจากผู้ปกครอง
.
ปัจจุบัน รัฐบาลได้จัดหาวัคซีน mRNA ที่มีประสิทธิภาพและมีคุณภาพ คือ ไฟเซอร์ และโมเดอร์นา จำนวน 30 ล้านโดส คาดว่าจะนำเข้ามาในประเทศช่วงปลายเดือน ก.ย. นี้ และยืนยันว่าวัคซีนที่จัดหามาฉีดให้นักเรียนนักศึกษานั้น เป็นวัคซีนที่มีประสิทธิภาพและมีคุณภาพอย่างแน่นอน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 17 สิงหาคม 2564
กรมควบคุมโรค จัดทีมบริการตรวจโควิดครบวงจร ฟรี! จองคิวผ่านแอปฯ QueQ
....
กรมควบคุมโรค ร่วมกับกลุ่ม ปตท. และ รพ.ปิยะเวท เปิดโครงการ "ลมหายใจเดียวกัน" จัดทีมบริการตรวจคัดกรองและรักษาครบวงจรเบ็ดเสร็จที่จุดเดียว ณ อาคาร EnCo Terminal กทม. (ศูนย์ลูกเรือการบินไทยเดิม) ด้วยรถตรวจชีวนิรภัยพระราชทาน 5 คัน การตรวจหาเชื้อแบบ ATK และวิธีการ RT-PCR ก่อนส่งผู้ติดเชื้อเข้าสู่ระบบการรักษา
.
ตั้งเป้าตรวจคัดกรองประชาชนที่มีความเสี่ยงสัมผัสเชื้อวันละ 1,000 คน โดยไม่มีค่าใช้จ่าย ซึ่งประชาชนสามารถจองคิวได้ผ่านแอปพลิเคชันคิวคิว (QueQ)
ดาวน์โหลดได้ที่
iOS :http://apple.co/2kpd6GU
Android :http://bit.ly/2koWMWB
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 8 ธันวาคม 2564
นายกฯ แจงโครงการนิคมอุตสาหกรรมจะนะ ครม.เพียงรับทราบ ดำเนินการได้หรือไม่ขึ้นอยู่กับประชาชนและประชาพิจารณ์ให้ถูกต้องตามกฎหมาย
นายกรัฐมนตรี ชี้แจงโครงการนิคมอุตสาหกรรมจะนะ ครม.เพียงรับทราบ ดำเนินการได้หรือไม่ขึ้นอยู่กับประชาชนและประชาพิจารณ์ให้ถูกต้องตามกฎหมาย
วันนี้ (8 ธ.ค.64) เวลา 11.40 น. ณ สโมสรทหารบก ถนนวิภาวดีรังสิต กรุงเทพฯ นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงกรณีจะนะรักษ์ถิ่นที่มาปักหลักชุมนุมประท้วงอยู่บริเวณหน้าทำเนียบรัฐบาล คัดค้านโครงการนิคมอุตสาหกรรมจะนะว่า การลงไปในพื้นที่ของเจ้าหน้าที่ครั้งที่แล้วเป็นการลงไปเพื่อหาข้อมูลเท่านั้นไม่ใช่เป็นมติของคณะรัฐมนตรีแต่อย่างใด ซึ่งคณะรัฐมนตรีเพียงแต่รับทราบถึงสิ่งที่ประชาชนในพื้นที่ว่าต้องการอะไร ซึ่งทุกอย่างต้องผ่านประชาพิจารณ์และรับฟังความคิดเห็นของประชาชนและต้องดำเนินการให้ถูกต้อง หากทำได้และประชาชนเห็นชอบ ก็จะดำเนินการ แต่หากทำไม่ได้ก็อยู่อย่างเดิมเท่านั้น รัฐบาลมีแต่แนวนโยบาย ทั้งหมดก็ขึ้นอยู่กับประชาชนว่าจะทำได้หรือไม่ได้ ส่วนใครที่มีผลประโยชน์ทับซ้อนก็ว่ากันไปตามกระบวนการแต่ทำทุกอย่างให้ถูกกฎหมาย
นอกจากนี้ นายกรัฐมนตรี ย้ำภายใต้สถานการณ์การแพร่ระบาดของโรคโควิด-19 และโควิดสายใหม่ หรือ สายพันธุ์โอไมครอนว่า รัฐบาลจะทำทุกอย่างเต็มที่ในการบริหารจัดการสถานการณ์โควิด-19 ซึ่งขณะนี้ก็ได้รับการยอมรับและชื่นชมจากทั่วโลก และขอให้ประชาชนทุกคนร่วมมือกันปฏิบัติตามมาตรการด้านสาธารณสุข D-M-H-T-T-A อย่างเคร่งครัดในการป้องกันการติดเชื้อและการแพร่ระบาดของโควิด-19 อย่างเช่นที่ปฏิบัติมาอย่างต่อเนื่อง ทั้งการใส่หน้ากากผ้า/หน้ากากอนามัย เว้นระยะห่างระหว่างบุคคล หมั่นล้างมือ ตรวจวัดอุณหภูมิร่างกายก่อนเข้าใช้บริการ การตรวจหาเชื้อโควิด 19 ติดตั้งและใช้แอปพลิเคชัน “ไทยชนะ” และ “หมอชนะ” ก่อนเข้า-ออกสถานที่ทุกครั้งและร่วมมือกันไปฉีดวัคซีนเพื่อสร้างภูมิคุ้มกันหมู่ลดอาการรุนแรงของโรคที่อาจจะเกิดขึ้นได้
----------------
วันศุกร์ที่ 8 กรกฎาคม 2565
กรมทางหลวงชี้แจง กรณีโครงการนำร่อง เพื่อยกระดับความปลอดภัยทางคนเดินข้าม จังหวัดศรีสะเกษ
...
จากข่าวการสูญเสียชีวิตของบุคลากรทางการแพทย์ ขณะเดินข้ามถนนในกรุงเทพฯ เป็นเรื่องที่ผู้เกี่ยวข้องจากทุกหน่วยงาน ร่วมกันหาทางป้องกัน และแก้ไขปัญหา ซึ่งสาเหตุหลักของกรณีนี้ คือ “ความเร็วของรถ ที่เข้าสู่ทางคนเดินข้าม” และ "การรับรู้ของผู้ขับขี่ล่วงหน้า ว่าจะมีทางข้ามถนน"
กรมทางหลวง (ทล.) กระทรวงคมนาคม ได้นำแนวทางการแก้ไขปัญหาดังกล่าวที่ใช้กันในระดับสากล มาทดลองใช้กับทางหลวงขนาด 2 ช่องจราจร ได้แก่
• เส้นซิกแซก (Zigzag Line) ซึ่งปรากฎเป็นข่าว โดยมีวัตถุประสงค์เพื่อเตือนผู้ขับขี่ล่วงหน้า ด้วยสีที่ตีเส้นบนผิวทางให้ “ตระหนัก” และ “ลดความเร็ว” ลงก่อนถึงทางคนเดินข้ามซึ่งเป็นรูปแบบที่ใช้กันในระดับสากล เช่น กลุ่มประเทศในยุโรป สหราชอาณาจักร สิงคโปร์ ออสเตรเลีย เป็นต้น
• เกาะยืนพักระหว่างการเดินข้าม (Refuge Island) ซึ่งจะช่วยให้ผู้ที่เดินช้าไม่จำเป็นต้องเดินข้ามถนนในครั้งเดียว
• ชุดป้ายทางข้าม ชนิดสีเหลืองเขียวฟลูออเรสเซนต์ ที่เพิ่มความปลอดภัยให้กับคนเดินข้าม ซึ่งใช้กันแพร่หลายในต่างประเทศ
• ไฟฟ้าส่องสว่าง ที่ส่องไปที่พื้นทางคนเดินข้ามโดยเฉพาะ
• การปรับปรุงกายภาพสองข้างทาง เพื่อให้ผู้ขับขี่รับรู้ถึงการเปลี่ยนสภาพแวดล้อมสู่ช่วงเขตชุมชน
โดยได้ทำเป็นโครงการนำร่องที่แรกบนทางหลวงหมายเลข 2127 ตอนศิวาลัย - สำโรงเกียรติ ซึ่งเป็นถนนทางหลวงขนาด 2 ช่องจราจร บริเวณชุมชน บ้ทนหลักหินใหม่ อำเภอขุนหาญ จังหวัดศรีษะเกษ
ทั้งนี้ ทล. ได้ทำการเก็บข้อมูลการใช้งานทั้งก่อนและหลังกาศึกษาโครงการ (Before & After Study) เพื่อวิเคราะห์และประเมินผลในทุกมิติ รวมถึงเพื่อพัฒนา แนวทางการปรับปรุงถนนทางกายภาพ และด้านอื่น ๆ ให้เกิดความปลอดภัยในการข้ามถนนของประชาชนต่อไป
วันพุธที่ 8 กันยายน 2564
PM instructs BOI to quickly implement relief measures for SMEs
PM instructs BOI to quickly implement relief measures for SMEs
September 6, 2021, t 0930hrs, at PMOC Room, Thai Khu Fah Building, Government House, Prime Minister and Defense Minister Gen. Prayut Chan-o-cha chaired the 3/2021 virtual meeting of the Board of Investment (BOI). Participating in the meeting were Deputy Prime Minister and Energy Minister Supattanapong Punmeechaow, Finance Minister Arkhom Termpittayapaisith, and other concerned officials. Government Spokesperson Thanakorn Wangboonkongchana disclosed gist of the meeting as follows:
According to the Prime Minister, the Government strives to help out SMEs and business sector through BOI’s investment privileges and measures, which should be implemented as soon as possible as no one knows when the COVID-19 pandemic would subside. The measures to be implemented must be result-based, transparent, fair, and accountable. What must be focused is to ensure there is no more layoff, and to increase worker engagement with machinery. The Prime Minister emphasized that everyone moves forward together. Not only must we vie for Human Development 4.0 and Industry 4.0, but also for Mentality 4.0 in order to move ahead.
The meeting has made approval to the following issues:
1. Approved measures to mitigate the impact of the COVID-19 pandemic and to support domestic development of vaccines and medicines through extension of the period allowed to obtain international certification or other equivalent standards, and permission to temporarily halt business operation for more than two months
2. Approved investment measures for sustainable environmental management
3. Approved capacity enhancement of battery electric vehicle, battery electric tricycle and battery electric bus manufacturing businesses, and investment promotion for electric bicycle, or e-bike manufacturers
The meeting also granted investment promotion to Glow Energy Public Company Limited for electricity and steam production expansion using the cogeneration system, with the total investment value of 6.046 billion Baht (excluding land and working capital worth 5.568 billion Baht). The location is at the Map Ta Phut Industrial Estate in Rayong province.
Investment promotion overview for the first six months of 2021 was also acknowledged at the meeting, with the number of projects up by 14%. Out of 801 investment promotion applications, 232 (29%) are in the Eastern Economic Corridor (EEC). Investment funds rose by 158%, totaling 386.2 billion Baht. Out of the total investment funds, 126.64 billion Baht (33%) is invested in the EEC.
วันพุธที่ 3 สิงหาคม 2565
นายกรัฐมนตรีชื่นชมทัพกรีฑาคนพิการทีมชาติไทยคว้า 8 เหรียญทอง อาเซียนพาราเกมส์ ครั้งที่ 11 เมืองโซโล อินโดนีเซีย
นายกรัฐมนตรีชื่นชมทัพกรีฑาคนพิการทีมชาติไทยคว้า 8 เหรียญทอง อาเซียนพาราเกมส์ ครั้งที่ 11 เมืองโซโล อินโดนีเซีย
วันนี้ (3 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมและแสดงความยินดีกับทัพกรีฑาคนพิการทีมชาติไทยที่คว้า 8 เหรียญทองจากการแข่งขันกรีฑา "อาเซียนพาราเกมส์ ครั้งที่ 11" ที่เมืองโซโล ประเทศอินโดนีเซีย เมื่อวานนี้ ( 1 ส.ค.65) ประกอบด้วย 1).อธิวัฒน์ แพงเหนือ วีลแชร์เรซซิ่ง 100 ม. ชาย คลาส ที 54 2).พงศกร แปยอ วีลแชร์เรซซิ่ง 100 ม. ชาย คลาส ที 53 3). เตชินี ดวงอินทร์ วีลแชร์เรซซิ่ง 100 ม. หญิง คลาส ที 54 4).อุทัย จันทร์นิ้ว วิ่ง 5,000 ม. ชาย คลาส ที 20 5).จักริน ดำมุนี วิ่ง 100 ม. ชาย คลาส ที 13 6).กันตินันท์ คุ้มพงศ์ วิ่ง 100 ม. ชาย คลาส ที 63 7).อมรเทพ ผลปันนะ วิ่ง 100 ม. ชาย ที 38 และ 8).อรวรรณ ฉิมแป้น วิ่ง 100 ม. หญิง ที 37
นายกรัฐมนตรีย้ำ ผลการแข่งขันเป็นสิ่งที่น่าภาคภูมิใจสำหรับความพยายาม ถึงแม้จะได้เหรียญหรือไม่ได้เหรียญ ถือว่าทุกคนได้ทำหน้าที่อย่างเต็มที่ แสดงถึงความวิริยะอุตสาหะ ความตั้งใจ ความมุ่งมั่นในการเล่นกีฬา สำหรับนักกีฬาที่ยังไม่ได้เหรียญขอให้พัฒนาต่อไป ส่วนนักกีฬาที่ได้เหรียญขอให้รักษาตำแหน่งไว้ให้ได้ อย่าหยุดพัฒนาฝีมือ ทุกคนถือเป็นความภาคภูมิใจของคนทั้งชาติ ขอให้เก็บความภาคภูมิใจนี้ไว้กับตัวเองและครอบครัว วงศ์ตระกูล ขอให้นักกีฬาคนพิการเป็นส่วนหนึ่งของคนไทยที่จะต้องร่วมมือกันพัฒนาประเทศ ยืนยันรัฐบาลให้ความสำคัญกับคนไทยทุกคน หากเป็นคนพิการก็จะต้องเข้าถึงสวัสดิการแห่งรัฐอย่างเป็นธรรม และได้รับการสนับสนุนให้ได้ใช้ศักยภาพอย่างเต็มที่
วันเสาร์ที่ 30 เมษายน 2565
นายกฯ ปลื้มไทยติดอันดับ 8 ของโลก ที่ 1 อาเซียน คนอเมริกัน ยกให้ปลอดภัยด้านการท่องเที่ยวมากที่สุด
นายกรัฐมนตรีปลื้ม ไทยติดอันดับ 8 ของโลก ที่ 1 อาเซียน คนอเมริกัน ยกให้ปลอดภัยด้านการท่องเที่ยวมากที่สุด เชื่อช่วยหนุนภาคการท่องเที่ยวไทยฟื้น หลังเปิดประเทศเต็มรูปแบบ
เมื่อวันที่30เม.ย. 65น.ส.ไตรศุลีไตรสรณกุลรองโฆษกประจำสำนักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมแสดงความยินดีหลังเบิร์กเชียร์แฮธาเวย์ทราเวลโพรเทกชั่น(Berkshire Hathaway Travel Protection)เปิดเผยผลสำรวจรายงานสถานะการประกันภัยการเดินทาง(State of Travel Insurance Report)พบว่าประเทศไทยติดอันดับที่8ของโลกเป็นประเทศที่นักท่องเที่ยวชาวอเมริกันให้คะแนนด้านความปลอดภัยในการเดินทางมากที่สุดโดยถือเป็นอันดับ3ของเอเชียรองจากประเทศญี่ปุ่นและเกาหลีใต้ส่วนในภูมิภาคอาเซียนถือว่าประเทศไทยเป็นอันดับ1ที่นักท่องเที่ยวชาวอเมริกันมองว่ามีความปลอดภัยด้านการท่องเที่ยวนอกจากนี้ผลสำรวจยังพบว่านักท่องเที่ยวกลุ่มมิลเลนเนียลจัดให้ประเทศไทยอยู่ในอันดับ2ของโลกสำหรับจุดหมายปลายทางที่มีความปลอดภัยด้วย
น.ส.ไตรศุลีกล่าวว่าที่ผ่านมากระทรวงการท่องเที่ยวและกีฬาได้พัฒนามาตรฐานเกี่ยวกับความปลอดภัยของนักท่องเที่ยวอย่างต่อเนื่องโดยยึดหลักการว่าความปลอดภัยของนักท่องเที่ยวมีผลต่อภาพลักษณ์ของประเทศไทยและการตัดสินใจเดินทางของนักท่องเที่ยวซึ่งส่งผลกระทบต่อจำนวนนักท่องเที่ยวและรายได้จากการท่องเที่ยวของดังนั้นจึงมีมาตรกาความปลอดภัยทั้งทางน้ำทางถนนความปลอดภัยจากการถูกหลอกลวงเอารัดเอาเปรียบความปลอดภัยในชีวิตและทรัพย์สินการให้ความช่วยเหลือนักท่องเที่ยวเป็นต้นเพื่อสร้างความเชื่อมั่นให้กับนักท่องเที่ยวทั้งชาวไทยและชาวต่างชาติ
น.ส.ไตรศุลีกล่าวว่านายกรัฐมนตรีเห็นว่าผลสำรวจล่าสุดของเบิร์กเชียร์แฮธาเวย์ทราเวลโพรเทกชั่น(Berkshire Hathaway Travel Protection)จะเป็นผลดีต่อการท่องเที่ยวของประเทศไทยในภาพรวมโดยเฉพาะขณะนี้ที่รัฐบาลกำลังจะเปิดประเทศอย่างเต็มรูปแบบในวันที่1พ.ค.นี้ซึ่งจะส่งเสริมบรรยากาศการเดินทางและท่องเที่ยวในประเทศไทยให้กลับมาอีกครั้งและจะส่งผลให้รายได้จากการท่องเที่ยวของไทยมีแนวโน้มเพิ่มมากขึ้นเมื่อเทียบกับปีที่ผ่านมา
น.ส.ไตรศุลีกล่าวว่านายกรัฐมนตรียังขอบคุณทุกภาคส่วนทั้งหน่วยงานราชการและประชาชนที่ช่วยกันทำให้ภาพลักษณ์ด้านการท่องเที่ยวของประเทศไทยเป็นที่ยอมรับของชาวต่างชาติมากขึ้นโดยสิ่งนี้จะช่วยให้นักท่องเที่ยวที่เดินทางมาประเทศไทยเกิดความเชื่อมั่นประทับใจอยากกลับเยือนใหม่เมื่อมีโอกาสเพราะภาคการท่องเที่ยวถือเป็นปัจจัยหลักในการขับเคลื่อนเศรษฐกิจไทยจึงขอให้คนไทยทุกคนร่วมกันเป็นเจ้าบ้านที่ดีต้อนรับนักท่องเที่ยวด้วยรอยยิ้มความเป็นมิตรของคนไทยซึ่งเป็นสิ่งที่เราได้รับคำชื่นชมเสมอมา
________
วันอังคารที่ 1 กุมภาพันธ์ 2565
ครม.ผ่านร่างกฎกระทรวงแรงงาน ปรับสูตรคำนวณบำเหน็จชราภาพกรณีผู้ประกันตนที่รับบำนาญเสียชีวิต ให้ทายาทได้รับเงินบำเหน็จเพิ่มขึ้น
ครม.ผ่านร่างกฎกระทรวงแรงงาน ปรับสูตรคำนวณบำเหน็จชราภาพกรณีผู้ประกันตนที่รับบำนาญเสียชีวิต ให้ทายาทได้รับเงินบำเหน็จเพิ่มขึ้น
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 กุมภาพันธ์ 2565 ว่า ครม.อนุมัติหลักการร่างกฎกระทรวงกำหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนในกรณีชราภาพ (ฉบับที่ ..) พ.ศ. .... ตามที่กระทรวงแรงงานเสนอ ร่างกฎกระทรวงฉบับนี้ เป็นการแก้ไขเพิ่มเติมกฎกระทรวงกำหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนในกรณีชราภาพ พ.ศ.2550 โดยแก้ไขเพิ่มเติมหลักเกณฑ์การจ่ายประโยชน์ทดแทนในกรณีชราภาพ เพื่อเป็นหลักประกันแก่ผู้รับเงินบำเหน็จชราภาพในกรณีผู้รับเงินบำนาญชราภาพเสียชีวิตภายใน 60 เดือน นับแต่เดือนที่มีสิทธิรับบำนาญชราภาพ ให้ได้รับเงินบำเหน็จชราภาพเพิ่มขึ้น ซึ่งมีสาระสำคัญดังนี้
1.ผู้รับบำนาญชราภาพถึงแก่ความตายภายใน 60 เดือน นับแต่เดือนที่มีสิทธิได้รับเงินบำนาญชราภาพ ให้จ่ายเงินบำเหน็จชราภาพ จากเดิม 10 เท่าของเงินบำนาญชราภาพรายเดือนที่ได้รับครั้งสุดท้ายก่อนถึงแก่ความตาย เป็น “จำนวนเท่ากับจำนวนเงินบำนาญชราภาพที่ได้รับเดือนสุดท้ายก่อนถึงแก่ความตาย x จำนวนเดือนที่เหลือหลังจากผู้รับเงินบำนาญชราภาพถึงแก่ความตายจนครบ 60 เดือน
ตัวอย่างเช่น กรณีที่ผู้ประกันตนได้รับบำนาญชราภาพเดือนละ 5,250 บาท โดยได้รับมาแล้ว 20 เดือน ก่อนถึงแก่ความตาย เมื่อผู้ประกันตนเสียชีวิต ทายาทของผู้ประกันตนจะได้รับบำเหน็จชราภาพ ตามที่ร่างกฎกระทรวงฉบับใหม่กำหนด คือ 5,250 x (60 - 20) = 210,000 บาท จากเดิมจะได้รับ 5,250 x 10 = 52,500 บาท
2.บุคคลซึ่งถูกงดการจ่ายเงินบำนาญชราภาพ เนื่องจากกลับเข้าเป็นผู้ประกันตนและความเป็นผู้ประกันตนสิ้นสุดลงด้วยเหตุเสียชีวิต หากบุคคลนั้นได้รับเงินบำนาญชราภาพมาแล้วไม่เกิน 60 เดือน ให้จ่ายเงินบำเหน็จชราภาพ จากเดิม 10 เท่าของเงินบำนาญชราภาพรายเดือนครั้งสุดท้าย ก่อนกลับเขาเป็นผู้ประกันตน เป็น “จำนวนเท่ากับจำนวนเงินบำนาญชราภาพที่ได้รับเดือนสุดท้ายก่อนกลับเข้าเป็นผู้ประกันตน x จำนวนเดือนที่เหลือหลังจากผู้รับเงินบำนาญชราภาพกลับเข้าเป็นผู้ประกันตนจนครบ 60 เดือน”
ตัวอย่างเช่น กรณีที่ผู้ประกันตนได้รับบำนาญชราภาพเดือนละ 5,250 บาท และได้รับเงินบำนาญชราภาพมาแล้ว 20 เดือน ต่อมากลับเข้ามาทำงาน เงินบำนาญชราภาพดังกล่าวจะถูกงดจ่าย และเมื่อผู้ประกันตนเสียชีวิต ทายาทของผู้ประกันตนจะได้รับบำเหน็จชราภาพ ตามที่ร่างกฎกระทรวงฉบับใหม่กำหนด คือ 5,250 x (60 - 20) = 210,000 บาท จากเดิมจะได้รับ 5,250 x 10 = 52,500 บาท
3.กำหนดให้ผู้รับบำนาญชราภาพอยู่ก่อนกฎกระทรวงฉบับนี้ใช้บังคับและรับบำนาญชราภาพมาแล้วยังไม่ครบ 60 เดือน ให้จ่ายเงินบำเหน็จชราภาพจนครบ 60 เดือน และในกรณีรับเงินบำนาญชราภาพมาแล้ว และจำนวนเดือนเหลือน้อยกว่า 10 เดือน ให้จ่ายเงินบำเหน็จชราภาพเป็นจำนวน 10 เท่าของเงินบำนาญชราภาพรายเดือนที่ได้รับเดือนสุดท้ายก่อนถึงแก่ความตาย
ทั้งนี้ ที่ประชุมให้กระทรวงแรงงานรับความเห็นของกระทรวงการคลังและสำนักงานงบประมาณไปพิจารณาดำเนินการ และจะให้ส่งร่างกฎกระทรวงให้สำนักงานคณะกรรมการกฤษฎีกาตรวจพิจารณาแล้วดำเนินการต่อไปได้
----------------------
วันศุกร์ที่ 5 สิงหาคม 2565
อนุทิน เผยความคืบหน้า พรบ.กัญชา กัญชง ฉบับใหม่ เตรียมนำเสนอเข้าที่ประชุมรัฐสภา
รองนายกรัฐมนตรีแลรัฐมนตรีว่าการกระทรวงสาธารณสุข เผยความคืบหน้า พระราชบัญญัติกัญชา กัญชง ฉบับใหม่ ขณะนี้ขั้นตอนการแปรญัตติมีการรับฟังข้อมูลจากทุกภาคส่วน หากเสร็จสิ้น เตรียมนำเสนอต่อที่ประชุมรัฐสภาต่อไป
ิ    รองนายกรัฐมนตรีแลรัฐมนตรีว่าการกระทรวงสาธารณสุข เผยความคืบหน้า พระราชบัญญัติกัญชา กัญชง ฉบับใหม่ ขณะนี้ขั้นตอนการแปรญัตติมีการรับฟังข้อมูลจากทุกภาคส่วน หากเสร็จสิ้น เตรียมนำเสนอต่อที่ประชุมรัฐสภาต่อไป พร้อมแจงช่อดอกกัญชาไม่สามารถนำไปประกอบอาหารได้ มีประกาศกรมอนามัยควบคุม ยืนยันเจตนารมณ์ใช้เพื่อการแพทย์และสุขภาพเท่านั้น
วันนี้ (5 สิงหาคม 2565) ที่ จ.ภูเก็ต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์เกี่ยวกับความคืบหน้า พระราชบัญญัติกัญชา กัญชง ฉบับใหม่ ว่า ขณะนี้เข้าสู่ช่วงสุดท้ายของการแปรญัตติกฎหมายซึ่งคณะกรรมการพิจารณาประกอบด้วย ผู้ทรงคุณวุฒิทุกภาคส่วน ผู้แทนราษฎร นักวิชาการ องค์กรอิสระและผู้ที่มีส่วนได้ส่วนเสีย โดยมีการรับฟังข้อมูลจากทุกภาคส่วน หากเสร็จสิ้นจะนำเสนอต่อที่ประชุมรัฐสภาต่อไป โดยจะต้องผ่านทั้งวุฒิสภาและสภาผู้แทนราษฎร คาดว่ากฎหมายฉบับใหม่นี้จะมีความครอบคลุมและนำมาใช้ปฏิบัติได้อย่างมีประสิทธิภาพ
ส่วนการปรับปรุงประกาศเพิ่มเติมเรื่องช่อดอกกัญชา กรมอนามัยได้ออกประกาศการห้ามใช้ช่อดอกในการประกอบอาหารมาก่อนที่กัญชาจะถูกปลดออกจากการเป็นยาเสพติดแล้ว ดังนั้น การนำช่อดอกมาประกอบเป็นอาหารและจำหน่าย รวมถึงการสูบ เสพในที่สาธารณะไม่สามารถทำได้ ซึ่งผู้ที่กระทำจะมีความเสี่ยงต่อการถูกดำเนินคดี มีความผิดทางกฎหมายโทษทั้งจำและปรับ ทั้งนี้ กระทรวงสาธารณสุขยังยืนยันเจตนารมณ์ของนโยบายกัญชาทางการแพทย์ว่าใช้เพื่อสุขภาพเท่านั้น
************************************5 สิงหาคม2565
วันพฤหัสบดีที่ 18 พฤศจิกายน 2564
SME D Bank ขานรับนโยบายรัฐบาล ขยายวงเงินกู้สูงสุด 50 ล้านบาท เดินหน้าเต็มพิกัดหนุนเอสเอ็มอีไทยเข้าถึงแหล่งทุนเติบโตได้เต็มศักยภาพ
SME D Bank ขานรับนโยบายรัฐบาลที่เห็นชอบขยายวงเงินกู้สูงสุดต่อรายจากเดิม 15 ลบ. เป็น 50 ลบ. ประกาศเดินหน้าเต็มพิกัด สนับสนุนเอสเอ็มอีไทยเข้าถึงแหล่งทุน ช่วยให้เติบโตได้เต็มศักยภาพ ยกระดับจากกลุ่ม SEs สู่ MEs และจาก MEs เติบโตเป็นธุรกิจขนาดใหญ่
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากที่ประชุมคณะกรรมการนโยบายรัฐวิสาหกิจ (คนร.) เมื่อวันที่ 13 ก.ย. 2564 ซึ่งมี พลเอกประยุทธ์ จันทร์โอชา นายกรัฐมนตรี เป็นประธาน เห็นชอบในหลักการ และคณะกรรมการธนาคาร พิจารณาอนุมัติ เมื่อวันที่ 27 ต.ค. 2564 ให้ SME D Bank ขยายวงเงินสินเชื่อได้สูงสุดต่อรายจาก 15 ล้านบาทเป็น 50 ล้านบาท และวงเงินร่วมลงทุนแก่กิจการสูงสุดไม่เกิน 50 ล้านบาทต่อราย รวมวงเงินสินเชื่อและร่วมลงทุนไม่เกิน 100 ล้านบาทต่อราย โดยให้มีผลตั้งแต่วันที่ 1 พ.ย. 2564 เป็นต้นไป ธนาคารพร้อมดำเนินการตามนโยบายรัฐบาล เดินหน้าสนับสนุนผู้ประกอบการเอสเอ็มอีเข้าถึงแหล่งทุนในวงเงินสูงสุดถึง 50 ล้านบาท ซึ่งจะช่วยให้เอสเอ็มอีไทยเติบโตได้เต็มศักยภาพ ยกระดับจากกลุ่ม SEs (ขนาดเล็ก) ก้าวสู่กลุ่ม MEs (ขนาดกลาง) และจากกลุ่ม MEs เติบโตเป็นธุรกิจขนาดใหญ่ต่อไป
สำหรับสินเชื่อวงเงินกู้สูงสุด 50 ล้านบาทต่อราย จะให้บริการผ่านผลิตภัณฑ์สินเชื่อต่าง ๆ ของธนาคาร ครอบคลุมทุกกลุ่มผู้ประกอบการเอสเอ็มอี เช่น สินเชื่อ “SME D Plus” เปิดโอกาสรับรีไฟแนนซ์จากสถาบันการเงินเดิม ช่วยลดต้นทุนทางการเงิน หรือร่วมกับการลงทุน ขยาย ปรับปรุงกิจการ และหมุนเวียน อัตราดอกเบี้ยเริ่มต้น 4.5% ต่อปี , สินเชื่อ “SME D เพื่อการลงทุน” สำหรับผู้ประกอบการที่ต้องการเงินลงทุน ขยาย ปรับปรุงกิจการ รวมถึง ปรับเปลี่ยนธุรกิจ อัตราดอกเบี้ยเริ่มต้น 5.5% ต่อปี และสินเชื่อ “SME D เสริมสภาพคล่อง” เพื่อเป็นเงินทุนหมุนเวียนเสริมสภาพคล่อง อัตราดอกเบี้ยเริ่มต้น 6% ต่อปี รวมถึง สินเชื่อแฟคตอริ่ง เพื่อเป็นเงินทุนหมุนเวียนช่วยเสริมสภาพคล่อง เป็นต้น ผู้ประกอบการเอสเอ็มอีที่สนใจใช้บริการ แจ้งความประสงค์ได้ผ่านทางออนไลน์ เช่น เว็บไซต์ SME D Bank (https://www.smebank.co.th/) , แอปพลิเคชัน “SME D Bank” และ LINE Official Account : SME Development Bank เป็นต้น รวมถึง สาขา SME D Bank ทั่วประเทศ สอบถามเพิ่มเติม Call Center 1357
วันพฤหัสบดีที่ 30 กันยายน 2564
วัคซีนไฟเซอร์ล็อตแรก 2 ล้านโดส ถึงไทยแล้ว เร่งกระจายวัคซีนฉีดให้เด็กนักเรียนเป็นกลุ่มแรก
....
น.ส.ไตรศุลี ไตรสรณกุล รองโฆษกรัฐบาล เผย นายอนุทิน ชาญวีรกูล รองนายกรัฐมนตรีและ รมว.สาธารณสุข เป็นประธานรับมอบวัคซีนไฟเซอร์ที่มาถึงประเทศในวันนี้ เป็นล็อตแรกจากทั้งหมดที่รัฐบาลจัดซื้อ 30 ล้านโดส ซึ่งบริษัทไฟเซอร์ จะจัดส่งในเดือน ต.ค. อีก 6 ล้านโดส รวมถึงสิ้นเดือน ต.ค. จะมีวัคซีนเข้ามา 8 ล้านโดส และครบทั้ง 30ล้านโดสภายในสิ้นปี 64 นี้
.
กลุ่มเป้าหมายหลักที่จะฉีดวัคซีนไฟเซอร์ คือ เด็กอายุระหว่าง 12 - 18 ปี ซึ่งมีอยู่ประมาณ 5 ล้านกว่าคน ใช้วัคซีน 10 ล้านโดส ส่วนที่เหลือจะนำไปกระจายฉีดให้แก่ประชาชนทั่วไป
.
หลังจากนี้ กรมวิทยาศาสตร์การแพทย์ จะตรวจวิเคราะห์คุณภาพของวัคซีนตามที่ได้ขึ้นทะเบียนไว้กับ อย. และเร่งกระจายวัคซีนไปยังพื้นที่เป้าหมายทั่วประเทศให้เร็วที่สุด โดยคาดว่าจะเริ่มฉีดวัคซีนไฟเซอร์ได้ตั้งแต่สัปดาห์หน้าเป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 22 กุมภาพันธ์ 2565
กรมทางหลวงชนบทเปิดใช้ “สะพานรัตนมรรคา” เข้าศูนย์ราชการจังหวัดสระบุรี เพิ่มคุณภาพชีวิตที่ดี
อำนวยความสะดวกรวดเร็วให้กับประชาชน รองรับการขยายตัวของเมืองในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี อำเภอเมือง จังหวัดสระบุรี หรือ “สะพานรัตนมรรคา” เสร็จสมบูรณ์ ส่งเสริมการคมนาคมให้มีประสิทธิภาพ รองรับการขยายตัวของเมือง พัฒนาสาธารณูปโภคขั้นพื้นฐาน เพิ่มคุณภาพชีวิตที่ดีให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากเดิมประชาชนที่ต้องการเดินทางจากฝั่งตำบลปากเพรียว อำเภอเมือง (ถนนมิตรภาพ) เพื่อเข้าไปยังศูนย์ราชการจังหวัดสระบุรี จะต้องเดินทางอ้อมอ่างเก็บน้ำคลองเพรียวเป็นระยะทางประมาณ 7.5 กิโลเมตร ประกอบกับหากประชาชนที่ต้องการเดินทางไปยังศูนย์ราชการจะมีเส้นทางเข้าออกเพียงเส้นทางเดียว คือ บริเวณซอยแยกจากถนนสายตะกุด - ทางเลี่ยงเมืองสระบุรี ซึ่งทำให้การสัญจรเกิดความไม่สะดวก ส่งผลให้การเดินทางล่าช้า ทช. จึงได้ดำเนินการก่อสร้างสะพานรัตนมรรคา (สะพานคอนกรีตเสริมเหล็กเข้าศูนย์ราชการจังหวัดสระบุรี) เพื่อบรรเทาความเดือดร้อนของประชาชนร่นระยะทางให้สามารถเดินทางได้อย่างสะดวกรวดเร็วปลอดภัย อีกทั้งยังเป็นการแก้ไขปัญหาการจราจรที่หนาแน่นในเขตชุมชน เนื่องจากเส้นทางดังกล่าวเป็นเส้นทางที่เชื่อมถนนมิตรภาพและเป็นเส้นทางที่สามารถต่อเชื่อมไปยังจังหวัดลพบุรีและจังหวัดนครราชสีมาได้อีกทางหนึ่ง โดยสะพานรัตนมรรคามีลักษณะการก่อสร้างเป็นสะพานคอนกรีตเสริมเหล็ก มีความยาวสะพาน 670 เมตร สะพานมีความกว้าง 20.60 เมตร ทางเท้ากว้าง 2 เมตร พร้อมถนนต่อเชื่อมสะพานความยาวรวม 485 เมตร ขนาด 4 ช่องจราจร ไป - กลับ ใช้งบประมาณในการก่อสร้างทั้งสิ้น 274 ล้านบาท เป็นงบผูกพันปี 2562 - 2565 ซึ่งปัจจุบันสะพานดังกล่าวได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเป็นที่เรียบร้อยแล้ว
วันศุกร์ที่ 1 ตุลาคม 2564
ออมสินให้บริการตรวจเครดิตบูโรผ่านแอป MyMo แล้ว รับผลภายใน 24 ชม. เครื่องมือตรวจสุขภาพการเงินก่อนกู้ เพื่อวางแผนการเงินในอนาคต
ธนาคารออมสินร่วมมือกับบริษัท ข้อมูลเครดิตแห่งชาติ จำกัด (เครดิตบูโร) อำนวยความสะดวกให้กับลูกค้าสามารถตรวจเช็คข้อมูลเครดิตการใช้บริการสินเชื่อกับสถาบันการเงิน และตรวจเช็คคะแนนเครดิต (Credit Scoring) ผ่านช่องทางออนไลน์บนแอป MyMo ของธนาคารออมสินได้แล้ว
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารออมสินได้ร่วมมือกับบริษัท ข้อมูลเครดิตแห่งชาติ จำกัด (เครดิตบูโร) อำนวยความสะดวกให้กับลูกค้าสามารถตรวจเช็คข้อมูลเครดิตการใช้บริการสินเชื่อกับสถาบันการเงิน และตรวจเช็คคะแนนเครดิต (Credit Scoring) ผ่านช่องทางออนไลน์บนแอป MyMo ของธนาคารออมสินได้แล้ว ทั้งสะดวก รวดเร็ว ไม่ต้องเดินทาง และยังลดความเสี่ยงในสถานการณ์โควิด-19 ไม่ว่าจะอยู่พื้นที่ไหนก็ตรวจเช็คได้ โดยเข้าเมนู “ตรวจเครดิตบูโร” ที่หน้าจอหลักของ MyMo แล้วเลือกประเภทรายงานข้อมูลเครดิต หรือรายงานข้อมูลเครดิตพร้อมคะแนนเครดิต ซึ่งค่าบริการจะหักจากบัญชีเงินฝาก จากนั้นเลือกรับเอกสารทางอีเมลจะรู้ผลเร็วภายใน 24 ชั่วโมง แต่หากขอรับทางไปรษณีย์จะได้ภายใน 7 วันทำการ
อนึ่ง ในการตรวจเครดิตบูโรเป็นการเตรียมตัวก่อนไปขอสินเชื่อ ไม่ว่าจะกู้ซื้อบ้าน ซื้อรถ หรือขอบัตรเครดิต ได้ตรวจดูว่าข้อมูลถูกต้องหรือไม่ มีหนี้ที่ไม่ใช่ของเราอยู่ในบัญชีตัวเองหรือมีประวัติค้างชำระ ถ้าข้อมูลไม่ถูกต้องสามารถขอแก้ไขได้ หรือต้องการตรวจดูว่ามีสถานะปิดบัญชี ยอดหนี้เงินกู้ที่ต้องการตรวจเช็คนั้นเป็นศูนย์หรือยังหลังจากชำระหนี้ที่ค้างหมดไปแล้ว รวมทั้งยังได้ตรวจสอบความถูกต้องของข้อมูลส่วนตัว เช่น ชื่อ นามสกุล ที่อยู่ เป็นต้น
วันจันทร์ที่ 14 มีนาคม 2565
กระทรวงยุติธรรม จัดประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม
กระทรวงยุติธรรม จัดประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม (ค.พ.ศ.)
ขับเคลื่อนงานด้านคนหาย คนนิรนาม และศพนิรนามให้มีประสิทธิภาพมากยิ่งขึ้น
ในวันจันทร์ที่ ๑๔ มีนาคม ๒๕๖๕ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม (ค.พ.ศ.) ครั้งที่ ๑/๒๕๖๕ โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พันตำรวจเอก ทรงศักดิ์ รักศักดิ์สกุล ผู้อำนวยการสถาบันนิติวิทยาศาสตร์ ในฐานะเลขานุการ ค.พ.ศ. พันตำรวจโท เชน กาญจนาปัจจ์ รองผู้อำนวยการสถาบันนิติวิทยาศาสตร์ รวมถึงคณะกรรมการผู้ทรงคุณวุฒิและผู้แทนจากกระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงยุติธรรม กระทรวงสาธารณสุข สำนักงานตำรวจแห่งชาติ สำนักงานอัยการสูงสุด กรมการปกครอง กรมพัฒนาสังคมและสวัสดิการ สถาบันนิติเวชวิทยา สำนักงานพิสูจน์หลักฐานตำรวจ และสำนักงานกิจการยุติธรรม เข้าร่วมประชุม ผ่านระบบการประชุมทางไกล (Video Conference) และห้องประชุมเวชชาชีวะ (ห้องประชุม ๑) ชั้น ๘ สถาบันนิติวิทยาศาสตร์ อาคารรัฐประศาสนภักดี ศูนย์ราชการเฉลิมพระเกียรติ ๘๐ พรรษาฯ กรุงเทพมหานคร
โดยสถาบันนิติวิทยาศาสตร์ได้รายงานข้อมูลสถิติ คนหาย คนนิรนามและศพนิรนาม ในระบบฐานข้อมูลกลางในการจัดเก็บและสืบค้นข้อมูลบุคคลสูญหายและการพิสูจน์ศพนิรนาม รายงานการ Download mobile application “U-NAI” และผลการดำเนินงาน และรายงานอัตรากำลังพนักงานราชการที่ได้รับการจัดสรร จำนวน ๑๐ ตำแหน่ง
ที่ประชุมได้รับทราบผลการดำเนินงานคณะอนุกรรมการจัดทำนโยบาย แผนแม่บท และแผนปฏิบัติการ ด้านคนหาย คนนิรนามและศพนิรนาม (คณะอนุฯ ๑) ผลการดำเนินงานการจัดทำ (ร่าง) แผนปฏิบัติการด้านคนหาย คนนิรนามและศพนิรนาม ระยะที่ ๒ (พ.ศ. ๒๕๖๖ - ๒๕๗๐) ผลการดำเนินงาน คณะอนุกรรมการขับเคลื่อนและจัดทำมาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม (คณะอนุฯ ๒) โครงการบูรณาการความร่วมมือในการตรวจพิสูจน์คนนิรนาม การบันทึกข้อตกลงความร่วมมือ (MOU) ว่าด้วยการเผยแพร่ภาพและข้อมูล เพื่อการติดตามคนหาย พิสูจน์คนนิรนามและศพนิรนาม ระหว่างสถาบันนิติวิทยาศาสตร์กับองค์การกระจายเสียงและแพร่ภาพสาธารณะแห่งประเทศไทย (ส.ส.ท.) การบูรณาการงานเพื่อพัฒนาการตรวจพิสูจน์อัตลักษณ์บุคคลของคนนิรนามและศพนิรนามด้วยภาพใบหน้าและลายพิมพ์นิ้วมือ ร่วมกับกรมการปกครอง ผลการดำเนินงานคณะอนุกรรมการบูรณาการภารกิจการติดตามคนหาย พิสูจน์คนนิรนามและศพนิรนาม (คณะอนุฯ ๓) การประชุมและการดำเนินการด้านการติดตามคนหาย การพิสูจน์คนนิรนามและศพนิรนาม ร่วมกับหน่วยงานบูรณาการและภาคประชาสังคม ผ่านเคสต้นแบบ โครงการนำร่องการตรวจพิสูจน์อัตลักษณ์บุคคลคนไข้นิรนาม/ศพนิรนามในโรงพยาบาล เพื่อขยายฐานข้อมูลกลางในการจัดเก็บและสืบค้นข้อมูลบุคคลสูญหายและการพิสูจน์ศพนิรนาม ผลการดำเนินการเพื่อเตรียมการยกระดับศักดิ์ของระเบียบสานักนายกรัฐมนตรี ว่าด้วยการสนับสนุนการปฏิบัติงานติดตามคนหาย และการพิสูจน์คนนิรนามและศพนิรนาม พ.ศ. ๒๕๖๔ ผลการศึกษาเรื่อง “การจัดการศพนิรนามภายหลังการชันสูตร และการวิเคราะห์กฎหมายที่เกี่ยวข้องเพื่อการยกร่างกฎหมาย”
นอกจากนี้ ที่ประชุมได้พิจารณาเห็นชอบ (ร่าง) แผนปฏิบัติการด้านคนหาย คนนิรนามและศพนิรนาม ระยะที่ ๒ (พ.ศ. ๒๕๖๖ - ๒๕๗๐) เพื่อเสนอต่อสภาพัฒนาเศรษฐกิจและสังคมแห่งชาติ
วันพฤหัสบดีที่ 16 กันยายน 2564
ศธ. กำชับเงินเยียวยา 2,000 บาท ห้ามสถานศึกษาหัก! นร. - นศ. รับเงินไม่ครบ โทร. 1579
....
กระทรวงศึกษาธิการ (ศธ.) ได้กำชับให้หน่วยงานต้นสังกัดสถานศึกษาทั้งภาครัฐและเอกชน ดำเนินการจ่ายเงินเยียวยา ตามโครงการให้ความช่วยเหลือภาระค่าใช้จ่ายด้านการศึกษา เพื่อบรรเทาผลกระทบของผู้ปกครอง นักเรียน นักศึกษา จากสถานการณ์โควิด-19 เต็มจำนวน คนละ 2,000 บาท
.
รัฐบาลและ ศธ. มีเจตนามอบเงินเยียวยาดังกล่าว ให้ถึงมือนักเรียน นักศึกษา และผู้ปกครอง แบบเต็มจำนวน เพื่อนำไปใช้ตามความจำเป็น
.
ดังนั้น สถานศึกษาไม่มีสิทธิ์หักเงินนี้ไว้ ไม่ว่าในกรณีใด ๆ ทั้งสิ้น เช่น เป็นการหักค่าบำรุงการศึกษา ค่าธรรมเนียมการเรียน หรือกรณีที่ผู้ปกครองค้างชำระสถานศึกษาไว้ เป็นต้น
.
หากนักเรียน นักศึกษา และผู้ปกครอง พบปัญหาการแจกจ่ายเงินดังกล่าว ขอให้แจ้งที่สายด่วน ศธ. 1579
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 15 กุมภาพันธ์ 2565
กรมควบคุมโรค แนะผู้ปกครองหลังพาบุตรหลานไปฉีดวัคซีนโควิด-19 ให้เด็กงดออกกำลังกาย 7 วัน เพื่อป้องกันภาวะแทรกซ้อน
.....
นายแพทย์โอภาส การย์กวินพงศ์ อธิบดีกรมควบคุมโรค เผยถึงวัคซีนไฟเซอร์สูตรสำหรับเด็ก ซึ่งใช้ในเด็กอายุตั้งแต่ 5 - 11 ปี ที่เริ่มฉีดในกลุ่มเด็กที่มีโรคประจำตัว 7 กลุ่มโรค และเด็กนักเรียนชั้น ป.1 - 6
.
โดยแนะนำว่า ก่อนเข้ารับการฉีด หากเด็กมีอาการป่วย มีไข้ ควรรักษาให้หายก่อน สำหรับเด็กที่มีโรคประจำตัวรุนแรง อาการยังไม่คงที่ ควรเข้ารับการประเมินอาการจากแพทย์ประจำตัวก่อนเข้ารับการฉีด
.
ส่วนอาการที่พบได้หลังฉีด คือ ปวด บวม แดง เฉพาะที่ ปวดศีรษะ เป็นไข้ จึงต้องสังเกตอาการหลังการฉีดอย่างน้อย 30 นาที
.
พร้อมแนะนำว่าหลังฉีดวัคซีน 1 สัปดาห์ ผู้ปกครองควรดูแลไม่ให้บุตรหลานออกกำลังกาย ปีนป่าย ว่ายน้ำ หรือกิจกรรมที่ใช้แรงมาก เป็นเวลา 7 วัน เพื่อป้องกันภาวะแทรกซ้อน หากเกิดกล้ามเนื้อหัวใจอักเสบ หลังรับวัคซีน ได้แก่ เจ็บหน้าอก หายใจเร็ว เหนื่อยง่าย ใจสั่น ไข้สูงมากกว่า 39 องศาเซลเซียส ปวดหัวรุนแรง อาเจียน รับประทานอาหารไม่ได้ หรือซึมไม่รู้สึกตัว ควรพบแพทย์ทันที
#ไทยคู่ฟ้า#ร่วมต้านโควิด19
-------------------
วันศุกร์ที่ 12 พฤศจิกายน 2564
ปลัดกระทรวงยุติธรรม ประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จำลอง (Mock Session)
ปลัดกระทรวงยุติธรรม ประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จำลอง (Mock Session) และการนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบด้วยวาจา ในรูปแบบออนไลน์
ในวันพฤหัสบดีที่ ๑๑ พฤศจิกายน ๒๕๖๔ เวลา ๑๐.๐๐ - ๑๑.๐๐ น. กระทรวงยุติธรรม โดยกรมคุ้มครองสิทธิและเสรีภาพ ได้จัดการประชุมคณะผู้แทนไทยฯ เพื่อเตรียมความพร้อมในการซักซ้อมสถานการณ์จำลอง (Mock Session) และการนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบด้วยวาจา โดยดำเนินการในรูปแบบออนไลน์ ผ่านทาง Application Cisco Webex Meetings ซึ่งมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะหัวหน้าคณะผู้แทนไทย เป็นประธาน นายเรืองศักดิ์ สุวารี อธิบดีกรมคุ้มครองสิทธิและเสรีภาพ เข้าร่วม โดยมีนางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และคณะเจ้าหน้าที่กองสิทธิมนุษยชนระหว่างประเทศ เป็นฝ่ายเลขานุการ
การประชุมคณะผู้แทนไทยฯ ดังกล่าว สืบเนื่องจากการที่กรมคุ้มครองสิทธิและเสรีภาพ ได้รับมอบหมายให้เป็นหน่วยงานหลักรับผิดชอบอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ (International Convention on the Elimination of All Forms of Racial Discrimination: CERD) โดยที่ผ่านมากระทรวงยุติธรรม โดยกรมคุ้มครองสิทธิและเสรีภาพ ได้ร่วมกับทุกภาคส่วนจัดทำรายงานประเทศฯ ส่งไปยังคณะกรรมการสหประชาชาติว่าด้วยการขจัดการเลือกปฏิบัติทางเชื้อชาติ และคณะกรรมการสหประชาชาติฯ ได้กำหนดให้ประเทศไทย แต่งตั้งคณะผู้แทนไทยเพื่อไปนำเสนอรายงานประเทศฯ ด้วยวาจา ต่อคณะกรรมการสหประชาชาติฯ ในวันที่ ๒๒-๒๓ พฤศจิกายน ๒๕๖๔ ณ สำนักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
การประชุมในวันนี้ จึงเป็นการรายงานความคืบหน้าขององค์ประกอบคณะผู้แทนไทยในการนำเสนอรายงานประเทศฯ ด้วยวาจา กำหนดการและการเตรียมความพร้อมการเดินทางของคณะผู้แทนไทยฯ รูปแบบและกำหนดการซักซ้อมสถานการณ์จำลอง (mock session) และประเด็นคำถามที่ได้รับจาก UN Country Team รวมทั้งการแบ่งบทในการตอบคำถามสำหรับการซักซ้อมสถานการณ์จำลอง เพื่อเตรียมความพร้อมในการนำเสนอรายงานประเทศฯ ด้วยวาจาต่อไป
วันอาทิตย์ที่ 23 มกราคม 2565
รัฐบาลกระตุ้นเศรษฐกิจด้วยการดึงดูดชาวต่างชาติศักยภาพสูง
วันเสาร์ที่ 22 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจและการลงทุนโดยอนุมัติหลักการร่างประกาศ 2 ฉบับ ได้แก่ ร่างประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ โดยกำหนดหลักเกณฑ์ long - Term Resident Visa ให้คนต่างด้าวที่มีศักยภาพสูง เช่น ผู้มีความมั่งคั่ง ผู้เกษียณอายุจากต่างประเทศ ผู้ต้องการทำงานจากประเทศไทย และผู้เชี่ยวชาญพิเศษ พร้อมผู้ติดตาม คือ คู่สมรสและบุตร สามารถเข้ามาพำนักระยะยาวในประเทศไทยได้ และ ร่างประกาศกระทรวงแรงงาน เรื่อง การอนุญาตให้คนต่างด้าวทำงานในราชอาณาจักรเป็นกรณีพิเศษทั้งแบบมีนายจ้างและไม่มีนายจ้าง โดยออกใบอนุญาตทำงานให้สูงสุดครั้งละ 5 ปี เพื่อให้เกิดการลงทุนและการใช้จ่ายในประเทศไทยมากขึ้นอย่างต่อเนื่อง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 19 มกราคม 2565
อุตฯ ปลื้ม อนุญาตใช้ตราสัญลักษณ์ GI บนสลากกินแบ่งรัฐบาล
อุตฯ อนุญาตใช้ตราสัญลักษณ์ GI บนสลากกินแบ่งรัฐบาล เน้นย้ำ! ภาคอุตสาหกรรมต้องพัฒนาเทคโนโลยีและนวัตกรรมควบคู่การเป็นมิตรกับสิ่งแวดล้อมและพร้อมอยู่ร่วมกับชุมชน
อุตฯ ปลื้ม อนุญาตใช้ตราสัญลักษณ์ GI บนสลากกินแบ่งรัฐบาล เน้นย้ำ! ภาคอุตสาหกรรมต้องพัฒนาเทคโนโลยีและนวัตกรรมควบคู่การเป็นมิตรกับสิ่งแวดล้อมและพร้อมอยู่ร่วมกับชุมชน
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมส่งเสริมให้สถาน ประกอบการดำเนินกิจการที่เป็นมิตรกับสิ่งแวดล้อมตามแนวทางอุตสาหกรรมสีเขียว (Green Industry) ซึ่ง สอดคล้องกับ BCG โมเดล ที่เป็นการพัฒนาเศรษฐกิจแบบองค์รวม 3 ด้าน ประกอบด้วย เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) เพื่อยกระดับ ภาคอุตสาหกรรมไทยสู่สากลภายใต้การดำเนินธุรกิจที่เป็นมิตรกับสิ่งแวดล้อมและปลอดภัยกับชุมชน ต่อยอดการ พัฒนาเศรษฐกิจของประเทศให้เติบโตอย่างมั่นคงและยั่งยืนตามเป้าหมายการขับเคลื่อน Green Economy ของ กระทรวงอุตสาหกรรม โดยการดำเนินโครงการอุตสาหกรรมสีเขียวมีเป้าหมายยกระดับผู้ประกอบกิจการโรงงาน ทั้งหมดเข้าสู่อุตสาหกรรมสีเขียวในปี 2568 รวมทั้งลดการปลดปล่อยก๊าซเรือนกระจก 2.30 ล้านตัน คาร์บอนไดออกไซด์เทียบเท่า ทั้งนี้ โรงพิมพ์สำนักงานสลากกินแบ่งรัฐบาลได้เข้าร่วมการยกระดับการเป็นอุตสาหกรรม สีเขียวตามหลักเกณฑ์ของกระทรวงอุตสาหกรรมตั้งแต่ปี 2563 ที่ผ่านมา
นายวันชัย พนมชัย อธิบดีกรมโรงงานอุตสาหกรรม (กรอ.) กล่าวว่า โรงพิมพ์สำนักงานสลากกินแบ่งรัฐบาล ได้รับการตรวจประเมินตามหลักเกณฑ์ของกระทรวงอุตสาหกรรมจนกระทั่งได้รับการรับรอง “อุตสาหกรรมสีเขียว ระดับ ที่ 3” หรือ ระบบสีเขียว (Green System) เมื่อวันที่ 28 มิถุนายน 2564 ซึ่งแสดงถึงการบริหารจัดการสิ่งแวดล้อมอย่าง เป็นระบบ มีการติดตามประเมินผล และทบทวนประเด็นด้านสิ่งแวดล้อม เพื่อการพัฒนาอย่างต่อเนื่อง สำหรับสถาน ประกอบการที่ได้รับการรับรองอุตสาหกรรมสีเขียวระดับที่ 2 ขึ้นไป สามารถนำตราสัญลักษณ์อุตสาหกรรมสีเขียวเผยแพร่ ลงบนผลิตภัณฑ์เพื่อสื่อสารต่อผู้บริโภคได้จึงทำให้โรงพิมพ์สำนักงานสลากกินแบ่งรัฐบาลยื่นขออนุญาตจากกระทรวง อุตสาหกรรมเพื่อนำตราสัญลักษณ์อุตสาหกรรมสีเขียวตีพิมพ์ลงบนสลากกินแบ่งรัฐบาล โดยเริ่มตั้งแต่งวดออกรางวัล วันที่ 17 มกราคม 2565 เพื่อแสดงออกถึงการเป็นสถานประกอบการที่เป็นมิตรกับสิ่งแวดล้อม รวมทั้งแสดงถึง ความรับผิดชอบต่อสังคมของสลากกินแบ่งรัฐบาล ซึ่งเป็นผลิตภัณฑ์ของโรงพิมพ์สำนักงานสลากกินแบ่งรัฐบาล และในปี 2565 กรอ. ขอเชิญชวนสถานประกอบการเข้าร่วมโครงการตรวจประเมินสถานประกอบการที่ขอ เทียบระดับหรือเลื่อนระดับสู่อุตสาหกรรมสีเขียว โดยเน้นไปที่อุตสาหกรรมสีเขียวระดับที่ 3 ระบบสีเขียว (Green System) อุตสาหกรรมสีเขียวระดับที่ 4 วัฒนธรรมสีเขียว (Green Culture) และอุตสาหกรรมสีเขียวระดับที่ 5 เครือข่ายสีเขียว (Green Network) เพื่อยกระดับการส่งเสริมและพัฒนาภาคอุตสาหกรรมให้เข้าสู่การรับรอง อุตสาหกรรมสีเขียวอย่างเป็นระบบต่อไป อธิบดี กรอ. กล่าวปิดท้าย
วันพฤหัสบดีที่ 7 กรกฎาคม 2565
ธอส. ขน 4 โปรเด็ดเอาใจชาวใต้ สินเชื่อบ้านดอกเบี้ยปีแรกเพียง 2.60% ต่อปี พร้อมดอกเบี้ยต่ำพิเศษช่วง Golden Minute ในงาน  Money Expo Hatyai 2022
ธอส. ร่วมงานมหกรรมการเงินหาดใหญ่ ครั้งที่ 12 Money Expo Hatyai 2022 ขนโปรโมชั่นเอาใจพี่น้องชาวใต้ จัดขึ้นวันที่ 8-10 กรกฎาคม 2565 ณ ศูนย์การค้าเซ็นทรัลเฟสติวัล หาดใหญ่
ธนาคารอาคารสงเคราะห์ (ธอส.) ร่วมงานมหกรรมการเงินหาดใหญ่ ครั้งที่ 12 Money Expo Hatyai 2022 ขนโปรโมชั่นเอาใจพี่น้องชาวใต้ นำโดยสินเชื่อบ้านอัตราดอกเบี้ยต่ำปีแรก MRR-3.55% (2.60%) ต่อปี พิเศษ!! พบกับสินเชื่อช่วง Golden Minute อัตราดอกเบี้ยต่ำสุดๆ ปีแรกไม่ถึง 1% ต่อปี และพบกับสลากออมทรัพย์ ธอส. ลุ้นรางวัลสูงสุดถึง 2 ล้านบาท บ้านมือสองคุณภาพดีกว่า 300 รายการ ลดสูงสุด 40% ราคาขายต่ำสุดเพียง 160,000 บาท พร้อมลุ้นรับของที่ระลึกมากมาย จัดขึ้นวันที่ 8-10 กรกฎาคม 2565 ณ ศูนย์การค้าเซ็นทรัลเฟสติวัล หาดใหญ่
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธอส. ขนโปรโมชั่นร่วมงาน “มหกรรมการเงินหาดใหญ่ ครั้งที่ 12 Money Expo Hatyai 2022” เพื่อเพิ่มโอกาสให้พี่น้องชาวใต้ได้เข้าถึงผลิตภัณฑ์ทางการเงินของธนาคาร ด้วย 4 โปรโมชั่นสุดพิเศษ 1.สินเชื่อบ้านอัตราดอกเบี้ยต่ำปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% ผ่อนชำระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ จองสิทธิ์ภายในงาน ยื่นคำขอกู้ตั้งแต่วันที่ 8 กรกฎาคม – 15 สิงหาคม 2565 และทำนิติกรรมภายในวันที่ 30 กันยายน 2565 2.สินเชื่อบ้านนาทีทอง Golden Minute อัตราดอกเบี้ยต่ำสุด ๆ สำหรับลูกค้าที่จองดอกเบี้ยแบบที่ 1 ภายในระยะเวลาที่กำหนด สามารถลุ้นรับอัตราดอกเบี้ยพิเศษปีแรกไม่ถึง 1% ต่อปี เปิดจองสิทธิ์ผ่าน Mobile Application : GHB ALL ในวันอาทิตย์ที่ 10 กรกฎาคม 2565 ระหว่างเวลา 15.00-15.15 น. จองก่อนได้สิทธิ์ก่อนจนกว่าจะเต็มกรอบวงเงิน 3.สลากออมทรัพย์ ธอส.ให้ผลตอบแทนดีโอกาสถูกรางวัลสูง นำโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกำหนด) พร้อมโอกาสลุ้นรางวัลที่ 1 รางวัลละ 2 ล้านบาท และ 4.บ้านมือสอง ธอส. กว่า 300 รายการ ในจังหวัดสงขลาและจังหวัดใกล้เคียงมาจำหน่าย พร้อมส่วนลดสูงสุด 40% จากราคาปกติ ราคาขายต่ำสุดเพียง 160,000 บาท พร้อมสิทธิ์ผ่อนดาวน์ดอกเบี้ย 0% ต่อปี นานสูงสุดถึง 48 เดือน (เงื่อนไขเป็นไปตามที่ธนาคารกำหนด)
วันพุธที่ 22 กันยายน 2564
รมช.มนัญญา ประธานการประชุม คพช.
รมช.มนัญญา ประธานการประชุม คพช.
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 3/2564 ณ ห้องประชุม 134-135 กระทรวงเกษตรและสหกรณ์ และผ่านระบบ Zoom Meeting โดยมี นายอำพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ เข้าร่วม โดยที่ประชุมได้รับทราบประกาศคณะอนุกรรมการสรรหาผู้ทรงคุณวุฒิใน คพช. เรื่อง หลักเกณฑ์ คุณสมบัติ และวิธีการสรรหากรรมการผู้ทรงคุณวุฒิใน คพช. รวมทั้งการรายงานให้ความเห็นชอบหน่วยงานเป็นผู้ดำเนินการจัดอบรมหลักสูตรกลาง “การเงิน การบัญชี และการบริหารสำหรับกรรมการสหกรณ์” ตลอดจนรับทราบแนวทางช่วยเหลือสหกรณ์แท็กซี่ที่ได้รับผลกระทบจากโควิด-19 นอกจากนี้ยังมีวาระเพื่อพิจารณาที่สำคัญ ได้แก่ การพิจารณาคัดเลือกผู้ทรงคุณวุฒิเป็นกรรมการในคณะกรรมการพัฒนาการสหกรณ์แห่งชาติ พร้อมกันนี้ ได้ติดตามความคืบหน้าการเตรียมการจัดทำแผนพัฒนาการสหกรณ์ ฉบับที่ 5 (พ.ศ. 2566-2570) อีกด้วย
วันอังคารที่ 28 มิถุนายน 2565
รมว.ท่องเที่ยวและกีฬา เปิดงานมหกรรมการแข่งขันมวยไทยจังหวัดชุมพร "ศึกช้างมวยไทย เกียรติเพชร+ฮิปปี้ไฟต์ สัญจร"
งานเปิดฤดูกาลท่องเที่ยว เทศกาลผลไม้ ทุเรียน เมืองชุมพร 2565 เป็นการขับเคลื่อนยุทธศาสตร์จังหวัดชุมพร ด้านการเกษตรอย่างทันสมัยและเกษตรมูลค่าเพิ่ม ส่งเสริมด้านการท่องเที่ยว รวมทั้งผลิตภัณฑ์และผลไม้เมืองชุมพร
วันที่ 23 มิถุนายน 2565 (21.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานกล่าวเปิดงานมหกรรมการแข่งขันมวยไทยจังหวัดชุมพร "ศึกช้างมวยไทย เกียรติเพชร+ฮิปปี้ไฟต์ สัญจร" ในงาน "เปิดฤดูกาลท่องเที่ยว เทศกาลผลไม้ ทุเรียน เมืองชุมพร" เพื่อเป็นการกระตุ้นเศรษฐกิจและส่งเสริมการท่องเที่ยวเชิงกีฬา และเพื่อพัฒนามวยไทยให้เป็นกีพาเอกลักษณ์ของชาติที่มั่นคง และยั่งยืน ตามแผนยุทธศาสตร์ที่ 4 การส่งเสริม สนับสนุนกิจกรรมกีฬามวย ได้กำหนดกลยุทธ์ในการส่งเสริม การจัดการแข่งขันกีฬามวยเพื่อต่อยอดการเป็นกีฬาอาชีพที่เข้มแข็ง ซึ่งแผนพัฒนาการกีฬาแห่งชาตินี้ได้มุ่งหวังให้คนไทย ได้รับการส่งเสริมการออกกำลังกายและเล่นกีฬาอย่างถูกต้องจนเป็นวิถีชีวิต มีสุขภาพและสมรรถภาพที่ดี มีการบริหารจัดการกีฬาทุกมิติอย่างเป็นระบบ สร้างรายได้ สร้างอาชีพ และพัฒนาเศรษฐกิจของประเทศ ณ เวทีมวยชั่วคราวสนามกีฬากลางจังหวัดชุมพร
การแข่งขันครั้งนี้มีการถ่ายทอดสดผ่านทางสถานีโทรทัศน์กองทับบกช่อง 5 (ททบ.5) ตั้งแต่เวลา 21.00 น. ถึง 23.00 น. และมี นายโชตินรินทร์ เกิดสม ผู้จาราชการจังหวัดชุมพร ให้การต้อนรับ พร้อมด้วย นายกองเอกพุทธ กฤชคงพันธุ์ รองผู้ว่าราชการจังหวัดชุมพร,นายนพพร อุสิทธิ์ นายกองค์การบริหารส่วนจังหวัดชุมพร,นายศรีชัย วีระนรพานิชย์ นายกเทศมนตรีเมืองชุมพร,พ.ต.อ.ประสิทธิ์ศักดิ์ ศรีสุข รองผู้บังคับการตำรวจภูธรจังหวัดชุมพร,นายเมธา อินทรโยธา ผู้อำนวยการสำนักงานการกีฬาแห่งประเทศไทย จังหวัดชุมพร,นายนุกูล แก้วสวี นายกสมาคมกีฬาแห่งจังหวัดชุมพร,นายณัฐกร หงศ์เจริญกุล รองอธิการบดีมหาวิทยาลัยการกีฬาแห่งชาติ วิทยาเขตชุมพร และหัวหน้าส่วนราชการภาครัฐและเอกชน ให้เกียรติร่วมงาน
รมว.ท่องเที่ยวและกีฬา กล่าวว่า งานเปิดฤดูกาลท่องเที่ยว เทศกาลผลไม้ ทุเรียน เมืองชุมพร 2565 เป็นการขับเคลื่อนยุทธศาสตร์จังหวัดชุมพร ด้านการเกษตรอย่างทันสมัยและเกษตรมูลค่าเพิ่ม ส่งเสริมด้านการท่องเที่ยว รวมทั้งผลิตภัณฑ์และผลไม้เมืองชุมพร อีกทั้งยังช่วยอนุรักษ์ประเพณีการแต่งกายชุดผ้าไทย ภายใต้กิจกรรมภายในงานมากมาย พร้อมสืบสานกีฬาประจำชาติอย่าง "มวยไทย"รายการ "ศึกช้างมวยไทย+ฮิปปิ้ไฟต์ สัญจร" ที่ได้สร้างความบันเทิงให้ผู้เข้าร่วมงานอีกด้วย
"ทั้งนี้ การจัดมหกรรมการแข่งขันมวยไทยนอกจากจะเป็นการส่งเสริมสุขภาพร่างกาย ให้มีความแข็งแรงแล้ว ปัจจุบันยังส่งผลถึงการกระตุ้นเศรษฐกิจหมุนเวียนและเป็นการส่งเสริมการท่องเที่ยวอีกทางหนึ่งด้วย นับเป็นโอกาสดีที่จังหวัดชุมพรจะได้มีโอกาสต้อนรับนักท่องเที่ยว นักมวยที่มีชื่อเสียงและผู้มีส่วนที่เกี่ยวข้องจากทั่วประเทศ เนื่องจากจังหวัดชุมพรนั้นมีสถานที่ท่องเที่ยวทั้งตามแนวธรรมชาติและประวัติศาสตร์" รมว.ท่องเที่ยวและกีฬา กล่าวทิ้งท้าย
วันพุธที่ 9 มีนาคม 2565
ต่อยอดความสัมพันธ์ ขยายตลาดแรงงานไทยสู่ซาอุดีอาระเบีย
วันจันทร์ที่ 7 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลต่อยอดความสัมพันธ์ทางเศรษฐกิจไทย-ซาอุดีอาระเบีย โดยลงนามในข้อตกลงร่วมกัน 2 ฉบับ คือ ข้อตกลงว่าด้วยการจัดหาแรงงาน และ ข้อตกลงว่าด้วยการจัดหาแรงงานทำงานบ้าน สำหรับแรงงานทั่วไป เช่น สาขาอาชีพอุตสาหกรรมก่อสร้าง สุขภาพและบริการ และแรงงานทำงานบ้าน เช่น แม่บ้าน คนขับรถ พี่เลี้ยงเด็ก คนสวน โดยกระทรวงทรัพยากรมนุษย์และการพัฒนาสังคมแห่งซาอุดีอาระเบีย จะเป็นผู้ระบุคุณสมบัติและประเภทของงานที่เสนอให้มีการจัดหาแรงงาน รวมทั้งค่าจ้าง ผลประโยชน์ และเงื่อนไขอื่น ๆ ที่เกี่ยวข้อง เพื่อสร้างความมั่นใจแก่แรงงานไทยที่เดินทางไปทำงานที่ซาอุดีอาระเบีย ว่าจะได้รับการจ้างงานอย่างเป็นธรรม ตลอดจนได้รับความช่วยเหลือและคุ้มครองสิทธิตามกฎหมายแรงงาน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 5 พฤศจิกายน 2564
​สมอ. ลงพื้นที่หน้าด่านสุ่มตรวจสินค้านำเข้า สกัดสินค้าไม่ได้มาตรฐานเข้าไทย
สมอ. ยกระดับมาตรการคุมเข้ม ป้องกันการลักลอบนำเข้าสินค้าควบคุมที่เสี่ยงต่อความปลอดภัยของประชาชน เตรียมลงพื้นที่หน้าด่าน สุ่มตรวจสินค้านำเข้า
สมอ. ลงพื้นที่หน้าด่านสุ่มตรวจสินค้านำเข้า สกัดสินค้าไม่ได้มาตรฐานเข้าไทย
สมอ. ยกระดับมาตรการคุมเข้ม ป้องกันการลักลอบนำเข้าสินค้าควบคุมที่เสี่ยงต่อความปลอดภัยของประชาชน เตรียมลงพื้นที่หน้าด่าน สุ่มตรวจสินค้านำเข้า
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้กำชับให้ สมอ. ยกระดับความเข้มข้นของมาตรการเชิงรุกในการนำเข้าสินค้าเข้ามาจำหน่ายในประเทศและการตรวจควบคุมการจำหน่ายสินค้าในท้องตลาดและทางออนไลน์ให้มากยิ่งขึ้น โดยเฉพาะอย่างยิ่งสินค้าที่อยู่ในการควบคุมของ สมอ. ทั้ง 126 รายการ ที่มีการโฆษณาผ่านทางทีวีดิจิทัลและสื่อออนไลน์ต่างๆ ซึ่งหากไม่ได้มาตรฐานจะเกิดอันตรายต่อชีวิตและทรัพย์สินของประชาชน โดยให้บูรณาการการทำงานร่วมกับหน่วยงานที่มีภารกิจด้านการคุ้มครองผู้บริโภค เช่น กรมศุลกากร สำนักงานคณะกรรมการอาหารและยา (อย.) และสำนักงานคณะกรรมการคุ้มครองผู้บริโภค (สคบ.) เพื่อร่วมกันทำงานเชิงรุกในตรวจสอบคุณภาพสินค้าในท้องตลาดอย่างเข้มงวด
นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ขานรับนโยบายของรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) อย่างเคร่งครัด เดินหน้ามาตรการคุมเข้มป้องกันไม่ให้สินค้าด้อยคุณภาพเข้ามาในราชอาณาจักร โดยเฉพาะสินค้าที่ สมอ. ควบคุมทั้ง 126 รายการ เช่น ปลั๊กพ่วง เตาปิ้งย่าง กระทะไฟฟ้า หม้ออบลมร้อน ไดร์เป่าผม ที่หนีบผม พัดลม หม้อหุงข้าว หลอดไฟ สปอตไลท์ หลอดไฟแอลอีดี ภาชนะจานชามเมลามีน ของเด็กเล่น พาวเวอร์แบงค์ อะแด็ปเตอร์ เป็นต้น เนื่องจากเกี่ยวข้องกับความปลอดภัยในชีวิตและทรัพย์สินของประชาชน และเป็นสินค้าที่ใช้กันอยู่ในชีวิตประจำวันของประชาชนทุกครัวเรือน โดยมักจะมีข่าวอันตรายจากไฟไหม้ หรือระเบิดจากสินค้าด้อยคุณภาพให้เห็นตามโชเชียลมีเดียอยู่บ่อยครั้ง หลังจากนี้ สมอ. จะเดินหน้าตามมาตรการอย่างเข้มข้น โดยผู้ประกอบการที่จะนำเข้าสินค้าที่ สมอ.ควบคุม จะต้องได้รับใบอนุญาตจาก สมอ. ก่อนจึงจะนำสินค้าเข้ามาจำหน่ายได้
สำหรับกรณีไดร์เป่าผมด้อยคุณภาพที่เกิดไฟไหม้ สมอ. ตรวจสอบแล้วพบว่าเป็นสินค้าราคาถูก ที่นำเข้าจากต่างประเทศ ไม่มีเครื่องหมาย มอก. และวางจำหน่ายทางออนไลน์ โดยปัจจุบันมีผู้ได้รับใบอนุญาตนำเข้าอย่างถูกต้องจาก สมอ. จำนวน 65 ราย และ สมอ. ได้เรียกเก็บตัวอย่างไดร์เป่าผม มาทดสอบคุณภาพทั้ง 65 รายแล้ว และจะสืบสวนขยายผลต่อไป จึงขอเตือนไปยังผู้บริโภคไม่ควรใช้สินค้าที่ไม่มี มอก.รับรอง
เลขาธิการ สมอ. กล่าวเพิ่มเติมว่า “เมื่อวันที่ 1 พฤศจิกายน 2564 ที่ผ่านมา สมอ. ได้เข้าพบอธิบดีกรมศุลกากร นายพชร อนันตศิลป์ เพื่อหารือแนวทางการบูรณาการการทำงานร่วมกันเพื่อสกัดกั้นสินค้าที่ไม่ได้มาตรฐานเข้ามาในราชอาณาจักร นอกเหนือจากระบบ National Single Window หรือ NSW ที่เชื่อมโยงข้อมูลในการนำเข้า ส่งออก กับกรมศุลกากรอยู่แล้ว เพื่ออำนวยความสะดวกแก่ผู้ประกอบการและเจ้าหน้าที่ในการตรวจปล่อยสินค้าให้เป็นไปอย่างรวดเร็วและมีประสิทธิภาพ โดยจะร่วมกับกรมศุลกากรเพื่อสุ่มตรวจสินค้าที่ด่านศุลกากร เช่น อรัญประเทศ ช่องเม็ก แม่สาย แม่ฮ่องสอน ท่าอากาศยานสุวรรณภูมิ ท่าเรือคลองเตย และแหลมฉบัง เป็นต้น เพื่อป้องกันมิให้มีการลักลอบนำเข้าสินค้าที่ไม่ได้มาตรฐานเข้ามาจำหน่าย เพื่อความปลอดภัยของผู้บริโภคในประเทศ” เลขาธิการ สมอ. กล่าวทิ้งท้าย
วันศุกร์ที่ 17 กันยายน 2564
กระทรวงสาธารณสุขและหน่วยงานในสังกัด รับรางวัลเลิศรัฐ ปี 64
กระทรวงสาธารณสุขและหน่วยงานในสังกัด รับรางวัลเลิศรัฐ ปี 2564 รวม 8 รางวัล จากสำนักงานคณะกรรมการพัฒนาระบบราชการ (สำนักงาน ก.พ.ร.)
กระทรวงสาธารณสุขและหน่วยงานในสังกัด รับรางวัลเลิศรัฐ ปี 2564 รวม 8 รางวัล จากสำนักงานคณะกรรมการพัฒนาระบบราชการ (สำนักงาน ก.พ.ร.) โดยผลงาน “การพัฒนาแพลตฟอร์มระบบนิเวศข้อมูลดิจิทัลแบบบูรณาการ” ของสำนักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ และกรมการแพทย์ ได้รับรางวัลเลิศรัฐ สาขาบริการภาครัฐ ประเภทบูรณาการข้อมูลเพื่อการบริการ
นายแพทย์สุระ วิเศษศักดิ์ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้รับรางวัลเลิศรัฐประจำปี พ.ศ.2564 จากสำนักงานคณะกรรมการพัฒนาระบบราชการ (สำนักงาน ก.พ.ร.) ซึ่งเป็นรางวัลที่มอบให้กับส่วนราชการที่มีผลการดำเนินงานพัฒนาคุณภาพบริการที่เป็นเลิศ ซึ่งนายวิษณุ เครืองาม รองนายกรัฐมนตรี เป็นประธานมอบรางวัล โดยกระทรวงสาธารณสุขและหน่วยงานในสังกัด ได้รับรางวัลเลิศรัฐ จำนวน 8 รางวัล ในจำนวนนี้เป็นหน่วยงานในส่วนกลาง 2 รางวัล ได้แก่ 1.ผลงานร่วมของสำนักงานปลัดกระทรวงสาธารณสุข กรมควบคุมโรค กรมวิทยาศาสตร์การแพทย์ และกรมการแพทย์ เรื่อง “การพัฒนาแพลตฟอร์มระบบนิเวศข้อมูลดิจิทัลแบบบูรณาการ” ได้รับรางวัลเลิศรัฐ สาขาบริการภาครัฐ ประเภทบูรณาการข้อมูลเพื่อการบริการ และสำนักงานปลัดกระทรวงสาธารณสุข (สป.) ได้รับรางวัลคุณภาพการบริหารจัดการภาครัฐ 4.0 ระดับก้าวหน้า
สำหรับหน่วยงานในภูมิภาคในสังกัดสำนักงานปลัดกระทรวงสาธารณสุข ได้รับรางวัลรวม 6 รางวัล แบ่งเป็น รางวัลบริการภาครัฐ ได้แก่ 1.โรงพยาบาลตะกั่วป่า เรื่อง “การพัฒนาระบบการแพทย์ฉุกเฉินทางทะเลฝั่งอันดามัน” ประเภทพัฒนาการบริการ ระดับดีเด่น 2.โรงพยาบาลสุรินทร์ เรื่อง “โปรแกรม Thai COC เพื่อการดูแลผู้ป่วยต่อเนื่องอย่างไร้รอยต่อ ประเภทขยายผลมาตรฐานการบริการ ระดับดีเด่น 3.โรงพยาบาลมหาชนะชัย จ.ยโสธร เรื่อง “เครื่องตรวจประเมินความรู้สึกเท้าผู้ป่วยเบาหวานแบบดิจิทัล” ประเภทนวัตกรรมการบริการ ระดับดี 4.โรงพยาบาลพหลพลพยุหเสนา จ.กาญจนบุรี เรื่อง “One Day One visit One Stop service” ประเภทนวัตกรรมการบริการ และ5.สำนักงานสาธารณสุขจังหวัดยะลา “ระบบการบริหารยาแบบผู้ป่วยมีส่วนร่วมขณะนอนโรงพยาบาลในจังหวัดยะลา ประเภทขยายผลมาตรฐานการบริการ และรางวัลการบริหารราชการแบบมีส่วนร่วม ได้แก่ โรงพยาบาลเทพา จังหวัดสงขลา ประเภทสัมฤทธิผลประชาชนมีส่วนร่วมระดับดี
ทั้งนี้ รางวัลเลิศรัฐ เป็นรางวัลแห่งเกียรติยศที่คณะกรรมการพัฒนาระบบราชการ (ก.พ.ร.) มอบให้หน่วยงานภาครัฐ แบ่งเป็น 4 รางวัล ได้แก่ รางวัลเลิศรัฐ รางวัลบริการภาครัฐ รางวัลคุณภาพการบริหารจัดการภาครัฐ และรางวัลการบริหารราชการแบบมีส่วนร่วม โดยปี 2564 มีหน่วยงานที่ได้รับรางวัลทั้งสิ้น 234 รางวัล
************************************ 17 กันยายน 2564